เทศบัญญัติเทศบาลตำบลเกล็ดแก้วเทศบัญญัติเทศบาลตำบลเกล็ดแก้วเรื่องการควบคุมกิจการที่เป็นอันตรายต่อสุขภาพพ.ศ.๒๕๕๒[๑] โดยที่เป็นการสมควรตราเทศบัญญัติเทศบาลตำบลเกล็ดแก้วว่าด้วยการควบคุมกิจการที่เป็นอันตรายต่อสุขภาพ ในเขตเทศบาลตำบลเกล็ดแก้วอาศัยอำนาจตามความในมาตรา ๖๐ แห่งพระราชบัญญัติเทศบาลพุทธศักราช ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ ประกอบกับมาตรา ๓๒มาตรา ๓๓ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ แก้ไขเพิ่มเติมถึง (ฉบับที่ ๒) พ.ศ. ๒๕๕๐อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ และมาตรา ๔๓ ของรัฐธรรมนูญแห่งราชอาณาจักรไทย พุทธศักราช ๒๕๕๐บัญญัติให้กระทำได้เทศบาลตำบลเกล็ดแก้วโดยได้รับความเห็นชอบจากสภาเทศบาลตำบลเกล็ดแก้วและผู้ว่าราชการจังหวัดชลบุรี จึงตราเทศบัญญัติไว้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลเกล็ดแก้ว เรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๒ข้อ ๒เทศบัญญัตินี้ให้ใช้บังคับภายในเขตเทศบาลตำบลเกล็ดแก้วตั้งแต่วันที่ได้ประกาศไว้โดยเปิดเผย ณสำนักงานเทศบาลตำบลเกล็ดแก้วแล้วเจ็ดวันข้อ ๓นับแต่วันที่เทศบัญญัตินี้ใช้บังคับเป็นต้นไปให้ยกเลิกข้อบัญญัติองค์การบริหารส่วนตำบลบางเสร่ เรื่องการควบคุมกิจการที่เป็นอันตรายต่อสุขภาพ พ.ศ. ๒๕๔๘ข้อ ๔บรรดาเทศบัญญัติ ประกาศ ระเบียบหรือคำสั่งอื่นใดในส่วนที่ได้ตราไว้แล้วในเทศบัญญัตินี้หรือซึ่งขัดหรือแย้งกับเทศบัญญัตินี้ ให้ใช้เทศบัญญัตินี้แทนหมวด๑บททั่วไป ข้อ ๕ในเทศบัญญัตินี้ผู้ดำเนินกิจการ หมายความว่าผู้เป็นเจ้าของหรือบุคคลที่เรียกชื่ออย่างอื่นซึ่งรับผิดชอบดำเนินการสถานประกอบกิจการนั้นคนงาน หมายความว่า ผู้ปฏิบัติงานในสถานประกอบกิจการมลพิษทางเสียง หมายความว่าสภาวะของเสียงอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษความสั่นสะเทือน หมายความว่าสภาวะของความสั่นสะเทือนอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางอากาศ หมายความว่าสภาวะของอากาศอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนมลพิษทางน้ำ หมายความว่าสภาวะของน้ำทิ้งอันเกิดจากการประกอบกิจการของสถานประกอบกิจการที่ทำให้มีผลกระทบหรืออาจมีผลกระทบต่อสุขภาพอนามัยของสาธารณชนอาคาร หมายความว่า ตึก บ้านเรือน โรง แพ คลังสินค้า สำนักงานหรือสิ่งก่อสร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้สิ่งปฏิกูล หมายความว่าอุจจาระหรือปัสสาวะ และรวมถึง สิ่งอื่นใดซึ่งเป็นสิ่งปฏิกูลหรือมีกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหาร เถ้ามูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นและหมายความรวมถึง มูลฝอยติดเชื้อ มูลฝอยที่เป็นพิษหรืออันตรายจากชุมชนสถานที่ประกอบกิจการ หมายความว่าสถานที่ที่ใช้ในการประกอบกิจการที่เป็นอันตรายต่อสุขภาพตามประกาศกระทรวงสาธารณสุขที่ออกตามความในมาตรา๓๑ แห่งพระราชบัญญัติการสาธารณสุข พ.ศ. ๒๕๓๕เจ้าพนักงานท้องถิ่น หมายความว่านายกเทศมนตรีตำบลเกล็ดแก้วเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุขพ.ศ. ๒๕๓๕ข้อ ๖ให้กิจการประเภทต่าง ๆ ดังต่อไปนี้ เป็นกิจการที่ต้องมีการควบคุมภายในเขตเทศบาลตำบลเกล็ดแก้ว๖.๑ กิจการที่เกี่ยวกับการเลี้ยงสัตว์๖.๑.๑ การเลี้ยงสัตว์บก สัตว์ปีก สัตว์นํ้าสัตว์เลื้อยคลานหรือแมลง๖.๑.๒ การเลี้ยงสัตว์เพื่อรีดเอานม๖.๑.๓ การประกอบกิจการเลี้ยง รวบรวมสัตว์หรือธุรกิจอื่นใดอันมีลักษณะทำนองเดียวกันเพื่อให้ประชาชนเข้าชมหรือเพื่อประโยชน์ของกิจการนั้น ทั้งนี้จะมีการเรียกเก็บค่าดูหรือค่าบริการ ไม่ว่าทางตรงหรือทางอ้อมหรือไม่ก็ตาม๖.๒ กิจการที่เกี่ยวกับสัตว์หรือผลิตภัณฑ์๖.๒.๑ การฆ่าสัตว์ ยกเว้นในสถานที่จำหน่ายอาหารการเร่ขาย การขายในตลาดและการฆ่าเพื่อบริโภคในครัวเรือน๖.๒.๒ การฟอกหนังสัตว์ ขนสัตว์ การสะสมหนังสัตว์ขนสัตว์ที่ยังมิได้ฟอก๖.๒.๓ การสะสมเขาสัตว์กระดูกสัตว์ที่ยังมิได้แปรรูป๖.๒.๔ การเคี่ยวหนังสัตว์ เอ็นสัตว์ ไขสัตว์๖.๒.๕ การต้ม การตาก การเผาเปลือกหอย เปลือกปูเปลือกกุ้ง ยกเว้นในสถานที่จำหน่ายอาหาร การเร่ขาย และการขายในตลาด๖.๒.๖ การประดิษฐ์เครื่องใช้หรือผลิตภัณฑ์อื่น ๆจากเปลือกหอย กระดูกสัตว์ เขาสัตว์ หนังสัตว์ ขนสัตว์ หรือส่วนอื่น ๆ ของสัตว์๖.๒.๗ การผลิต การโม่ การป่น การบด การผสมการบรรจุ การสะสม หรือการกระทำอื่นใดต่อสัตว์ หรือพืช หรือส่วนหนึ่งส่วนใดของสัตว์หรือพืชเพื่อเป็นอาหารสัตว์๖.๒.๘ การสะสมหรือล้างครั่ง๖.๓ กิจการที่เกี่ยวกับอาหาร เครื่องดื่ม น้ำดื่ม๖.๓.๑ การผลิตเนย เนยเทียม๖.๓.๒ การผลิตกะปิ น้ำพริกแกง น้ำพริกเผา น้ำปลาน้ำเคย น้ำบูดู ไตปลา เต้าเจี้ยว ซีอิ้ว หอยดอง หรือซอสปรุงรสอื่น ๆยกเว้นการผลิตเพื่อบริโภคในครัวเรือน๖.๓.๓ การผลิต การหมัก การสะสมปลาร้า ปลาเจ่ากุ้งเจ่า ยกเว้นการผลิตเพื่อบริโภคในครัวเรือน๖.๓.๔ การตากเนื้อสัตว์ การผลิตเนื้อสัตว์เค็มการเคี่ยวมันกุ้ง ยกเว้นการผลิตเพื่อบริโภคในครัวเรือน๖.๓.๕ การนึ่ง การต้ม การเคี่ยว การตากหรือวิธีอื่นใดในการผลิตอาหารจากสัตว์ พืช ยกเว้นในสถานที่จำหน่ายอาหาร การเร่ขายการขายในตลาด และการผลิตเพื่อบริโภคในครัวเรือน๖.๓.๖ การเคี่ยวน้ำมันหมู การผลิตกุนเชียง หมูยอไส้กรอก หมูตั้ง ยกเว้นในสถานที่จำหน่ายอาหาร การเร่ขาย การขายในตลาดและการผลิตเพื่อบริโภคในครัวเรือน๖.๓.๗ การผลิตเส้นหมี่ ขนมจีน ก๋วยเตี๋ยว เต้าฮวยเต้าหู้ วุ้นเส้น เกี้ยมอี๋๖.๓.๘ การผลิตแบะแซ๖.๓.๙ การผลิตอาหารบรรจุกระป๋อง ขวดหรือภาชนะอื่นใด๖.๓.๑๐ การประกอบกิจการการทำขนมปังสด ขนมปังแห้งจันอับ ขนมเปี๊ยะ๖.๓.๑๑ การแกะ การล้างสัตว์น้ำที่ไม่ใช่ส่วนหนึ่งของกิจการห้องเย็น ยกเว้นการผลิตเพื่อบริโภคในครัวเรือน๖.๓.๑๒ การผลิตน้ำอัดลม น้ำหวาน น้ำโซดาน้ำถั่วเหลือง เครื่องดื่มชนิดต่าง ๆ บรรจุกระป๋อง ขวด หรือภาชนะอื่นใดยกเว้นการผลิตเพื่อบริโภคในครัวเรือน๖.๓.๑๓ การผลิต การแบ่งบรรจุน้ำตาล๖.๓.๑๔ การผลิตผลิตภัณฑ์จากน้ำนมวัว๖.๓.๑๕ การผลิต การแบ่งบรรจุเอทิลแอลกอฮอล์ สุราเบียร์ น้ำส้มสายชู๖.๓.๑๖ การคั่วกาแฟ๖.๓.๑๗ การผลิตลูกชิ้นด้วยเครื่องจักร๖.๓.๑๘ การผลิตผงชูรส๖.๓.๑๙ การผลิตน้ำกลั่น น้ำบริโภค๖.๓.๒๐ การตาก การหมัก การดองผัก ผลไม้หรือพืชอย่างอื่น ยกเว้นการผลิตเพื่อบริโภคในครัวเรือน๖.๓.๒๑ การผลิต การบรรจุใบชาแห้งชาผงหรือเครื่องดื่มชนิดผงอื่น ๆ๖.๓.๒๒ การผลิตไอศกรีมยกเว้นการผลิตเพื่อบริโภคในครัวเรือน๖.๓.๒๓ การผลิตบะหมี่ มักกะโรนีหรือผลิตภัณฑ์อื่น ๆ ที่คล้ายคลึงกัน๖.๓.๒๔ การประกอบกิจการห้องเย็น แช่แข็งอาหาร๖.๓.๒๕ การผลิตน้ำแข็งยกเว้นการผลิตเพื่อใช้ในสถานที่จำหน่ายอาหารและเพื่อการบริโภค ในครัวเรือน๖.๓.๒๖ การเก็บการถนอมอาหารด้วยเครื่องจักรที่มีกำลังตั้งแต่ ๕ แรงม้าขึ้นไป๖.๔ กิจการที่เกี่ยวกับยา เวชภัณฑ์ อุปกรณ์การแพทย์เครื่องสำอาง ผลิตภัณฑ์ชำระล้าง๖.๔.๑ การผลิต การโม่ การบด การผสมการบรรจุยาด้วยเครื่องจักร๖.๔.๒ การผลิต การบรรจุยาสีฟัน แชมพู ผ้าเย็นกระดาษเย็น เครื่องสำอางต่าง ๆ๖.๔.๓ การผลิตสำลี ผลิตภัณฑ์จากสำลี๖.๔.๔ การผลิตผ้าพันแผล ผ้าปิดแผล ผ้าอนามัยผ้าอ้อมสำเร็จรูป๖.๔.๕ การผลิตสบู่ ผงซักฟอกผลิตภัณฑ์ชำระล้างต่าง ๆ๖.๕ กิจการที่เกี่ยวกับการเกษตร๖.๕.๑ การอัด การสกัดเอาน้ำมันจากพืช๖.๕.๒ การล้าง การอบ การรม การสะสมยางดิบ๖.๕.๓ การผลิตแป้งมันสำปะหลังแป้งสาคูหรือแป้งอื่น ๆ ในทำนองเดียวกันหรือด้วยเครื่องจักร๖.๕.๔ การสีข้าวด้วยเครื่องจักร๖.๕.๕ การผลิตยาสูบ๖.๕.๖ การขัด การกะเทาะ การบดเมล็ดพืชการนวดข้าวด้วยเครื่องจักร๖.๕.๗ การผลิต การสะสมปุ๋ย๖.๕.๘การผลิตใยมะพร้าวหรือวัตถุที่คล้ายคลึงด้วยเครื่องจักร๖.๕.๙ การตาก การสะสมหรือการขนถ่ายมันสำปะหลัง๖.๖ กิจการที่เกี่ยวกับโลหะหรือแร่๖.๖.๑ การผลิตโลหะเป็นภาชนะ เครื่องมือเครื่องจักร อุปกรณ์หรือเครื่องใช้ต่าง ๆ๖.๖.๒ การหลอม การหล่อ การถลุงแร่หรือโลหะทุกชนิดยกเว้นกิจการใน (๖.๖.๑)๖.๖.๓ การกลึง การเจาะ การเชื่อม การตี การตัดการประสาน การรีด การอัดโลหะด้วยเครื่องจักร หรือก๊าซหรือไฟฟ้า ยกเว้นกิจการใน(๖.๖.๑)๖.๖.๔ การเคลือบ การชุบโลหะด้วยตะกั่ว สังกะสีดีบุก โครเมี่ยม นิกเกิล หรือโลหะอื่นใด ยกเว้นกิจการใน (๖.๖.๑)๖.๖.๕ การขัด การล้างโลหะด้วยเครื่องจักร สารเคมีหรือวิธีอื่นใด ยกเว้นกิจการใน (๖.๖.๑)๖.๖.๖ การทำเหมืองแร่ การสะสม การแยกการคัดเลือกหรือการล้างแร่๖.๗ กิจการที่เกี่ยวกับยานยนต์เครื่องจักรหรือเครื่องกล๖.๗.๑ การต่อ การประกอบ การเคาะ การปะผุ การพ่นสีการพ่นสารกันสนิมยานยนต์๖.๗.๒ การตั้งศูนย์ถ่วงล้อ การซ่อมการปรับแต่งระบบปรับอากาศหรืออุปกรณ์ที่เป็นส่วนประกอบของยานยนต์เครื่องจักรหรือเครื่องกล๖.๗.๓ การประกอบธุรกิจเกี่ยวกับยานยนต์เครื่องจักรหรือเครื่องกลซึ่งมีไว้บริการหรือจำหน่ายและในการประกอบธุรกิจนั้นมีการซ่อมหรือปรับปรุงยานยนต์เครื่องจักรหรือเครื่องกลดังกล่าวด้วย๖.๗.๔ การล้าง การอัดฉีดยานยนต์๖.๗.๕ การผลิต การซ่อม การอัดแบตเตอรี่๖.๗.๖ การปะ การเชื่อมยาง๖.๗.๗ การอัดผ้าเบรก ผ้าคลัตช์๖.๘ กิจการที่เกี่ยวกับไม้๖.๘.๑ การผลิตไม้ขีดไฟ๖.๘.๒ การเลื่อย การซอย การตัด การไส การเจาะการขุดร่อง การทำคิ้ว หรือการตัดไม้ด้วยเครื่องจักร๖.๘.๓ การประดิษฐ์ไม้ หวาย เป็นสิ่งของด้วยเครื่องจักรหรือการพ่น การทาสารเคลือบเงาสี หรือการแต่งสำเร็จผลิตภัณฑ์จากไม้หรือหวาย๖.๘.๔ การอบไม้๖.๘.๕ การผลิตธูปด้วยเครื่องจักร๖.๘.๖ การประดิษฐ์สิ่งของ เครื่องใช้เครื่องเขียนด้วยกระดาษ๖.๘.๗ การผลิตกระดาษต่าง ๆ๖.๘.๘ การเผาถ่าน หรือการสะสมถ่าน๖.๙ กิจการที่เกี่ยวกับการบริการ๖.๙.๑ กิจการสปาเพื่อสุขภาพเว้นแต่เป็นการให้บริการในสถานพยาบาลตามกฎหมายว่าด้วยสถานพยาบาล๖.๙.๒ การประกอบกิจการอาบ อบ นวดเว้นแต่เป็นการให้บริการใน (๖.๙.๑) หรือในสถานพยาบาล ตามกฎหมายว่าด้วยสถานพยาบาล๖.๙.๓ การประกอบกิจการสถานที่อาบน้ำ อบไอน้ำอบสมุนไพร เว้นแต่เป็นการให้บริการใน (๖.๙.๑) หรือในสถานพยาบาลตามกฎหมายว่าด้วยสถานพยาบาล๖.๙.๔การประกอบกิจการโรงแรมหรือกิจการอื่นในทำนองเดียวกัน๖.๙.๕ การประกอบกิจการหอพัก อาคารชุดให้เช่าห้องเช่า ห้องแบ่งเช่า หรือกิจการอื่นในทำนองเดียวกัน๖.๙.๖ การประกอบกิจการโรงมหรสพ๖.๙.๗ การจัดให้มีการแสดงดนตรี เต้นรำ รำวงรองเง็ง ดิสโก้เทค คาราโอเกะ หรือการแสดงอื่น ๆ ในทำนองเดียวกัน๖.๙.๘ การประกอบกิจการสระว่ายน้ำ หรือกิจการอื่นๆ ในทำนองเดียวกัน เว้นแต่เป็นการให้บริการใน (๖.๙.๑)๖.๙.๙ การจัดให้มีการเล่นสเก็ตโดยมีแสงหรือเสียงประกอบ หรือการเล่นอื่นในทำนองเดียวกัน๖.๙.๑๐ การประกอบกิจการเสริมสวยหรือแต่งผมเว้นแต่กิจการที่อยู่ในบังคับตามกฎหมายว่าด้วยการประกอบกิจการวิชาชีพเวชกรรม๖.๙.๑๑ การประกอบกิจการให้บริการควบคุมน้ำหนักโดยวิธีการควบคุมทางโภชนาการให้อาหารที่มีวัตถุประสงค์พิเศษ การบริหารร่างกายหรือโดยวิธีอื่นใด เว้นแต่เป็นการให้บริการใน (๖.๙.๑) หรือในสถานพยาบาลตามกฎหมายว่าด้วยสถานพยาบาล๖.๙.๑๒ การประกอบกิจการสวนสนุก ตู้เกม๖.๙.๑๓การประกอบกิจการสนามกอล์ฟหรือสถานฝึกซ้อมกอล์ฟ๖.๙.๑๔ การประกอบกิจการห้องปฏิบัติการทางการแพทย์การสาธารณสุข วิทยาศาสตร์และสิ่งแวดล้อม๖.๙.๑๕ การสักผิวหนังการเจาะหูหรือเจาะอวัยวะอื่น๖.๑๐ กิจการที่เกี่ยวกับสิ่งทอ๖.๑๐.๑ การปั่นด้าย การกรอด้ายการทอผ้าด้วยเครื่องจักร หรือการทอผ้าด้วยกี่กระตุกตั้งแต่ ๕ กี่ขึ้นไป๖.๑๐.๒ การสะสมปอ ป่าน ฝ้ายหรือนุ่น๖.๑๐.๓ การปั่นฝ้ายหรือนุ่นด้วยเครื่องจักร๖.๑๐.๔ การทอเสื่อ กระสอบ พรม หรือสิ่งทออื่น ๆด้วยเครื่องจักร๖.๑๐.๕ การเย็บผ้าด้วยเครื่องจักรตั้งแต่ ๕เครื่องขึ้นไป๖.๑๐.๖ การพิมพ์ผ้า หรือการพิมพ์บนสิ่งทออื่น ๆ๖.๑๐.๗ การซัก การอบ การรีด การอัดกลีบผ้าด้วยเครื่องจักร๖.๑๐.๘ การย้อม การกัดสีผ้าหรือสิ่งทออื่น ๆ๖.๑๑ กิจการที่เกี่ยวกับหิน ดิน ทราย ซีเมนต์หรือวัตถุที่คล้ายคลึง๖.๑๑.๑ การผลิตภาชนะดินเผาหรือผลิตภัณฑ์ดินเผา๖.๑๑.๒ การระเบิด การโม่การป่นหินด้วยเครื่องจักร๖.๑๑.๓ การผลิตเครื่องใช้ด้วยซีเมนต์หรือวัตถุที่คล้ายคลึง๖.๑๑.๔ การสะสม การผสมซีเมนต์ หิน ทรายหรือวัตถุที่คล้ายคลึง๖.๑๑.๕ การเจียระไนเพชร พลอย หิน กระจกหรือวัตถุที่คล้ายคลึง๖.๑๑.๖ การเลื่อย การตัดหรือการประดิษฐ์หินเป็นสิ่งของต่าง ๆ๖.๑๑.๗ การผลิตชอล์ก ปูนปลาสเตอร์ ปูนขาว ดินสอพองหรือการเผาหินปูน๖.๑๑.๘ การผลิตผลิตภัณฑ์ต่าง ๆที่มีแร่ใยหินเป็นส่วนประกอบหรือส่วนผสม เช่น ผ้าเบรก ผ้าคลัตช์กระเบื้องมุงหลังคา กระเบื้องยาง ฝ้าเพดาน ท่อน้ำ เป็นต้น๖.๑๑.๙ การผลิตกระจกหรือผลิตภัณฑ์แก้ว๖.๑๑.๑๐ การผลิตกระดาษทราย๖.๑๑.๑๑ การผลิตใยแก้วหรือผลิตภัณฑ์จากใยแก้ว๖.๑๒ กิจการที่เกี่ยวกับปิโตรเลียม ถ่านหินสารเคมี๖.๑๒.๑ การผลิต การบรรจุ การสะสม การขนส่งกรดด่าง สารออกซิไดส์ หรือสารตัวทำละลาย๖.๑๒.๒ การผลิต การบรรจุ การสะสม การขนส่งก๊าซ๖.๑๒.๓ การผลิต การกลั่น การสะสมการขนส่งน้ำมันปิโตรเลียมหรือผลิตภัณฑ์ปิโตรเลียมต่าง ๆ๖.๑๒.๔ การผลิต การสะสม การขนส่งถ่านหิน ถ่านโค้ก๖.๑๒.๕ การพ่นสี ยกเว้นกิจการใน (๖.๗.๑ )๖.๑๒.๖ การประดิษฐ์สิ่งของเครื่องใช้ด้วยยางยางเทียม พลาสติก เซลลูลอยด์ เบเกอร์ไลท์ หรือวัตถุที่คล้ายคลึง๖.๑๒.๗ การโม่ การบดชัน๖.๑๒.๘ การผลิตสีหรือน้ำมันผสมสี๖.๑๒.๙ การผลิตการล้างฟิล์มรูปถ่ายหรือฟิล์มภาพยนตร์๖.๑๒.๑๐ การเคลือบ การชุบวัตถุด้วยพลาสติกเซลลูลอยด์ เบเกอร์ไลท์ หรือวัตถุที่คล้ายคลึง๖.๑๒.๑๑ การผลิตพลาสติก เซลลูลอยด์เบเกอร์ไลท์หรือวัตถุที่คล้ายคลึง๖.๑๒.๑๒ การผลิต การบรรจุสารเคมีดับเพลิง๖.๑๒.๑๓ การผลิตน้ำแข็งแห้ง๖.๑๒.๑๔ การผลิต การสะสมการขนส่งดอกไม้เพลิงหรือสารเคมีอันเป็นส่วนประกอบในการผลิตดอกไม้เพลิง๖.๑๒.๑๕ การผลิตเชลแล็กหรือสารเคลือบเงา๖.๑๒.๑๖ การผลิต การบรรจุ การสะสมการขนส่งสารกำจัดศัตรูพืชหรือพาหะนำโรค๖.๑๒.๑๗ การผลิต การบรรจุ การสะสมกาว๖.๑๓ กิจการอื่น ๆ๖.๑๓.๑การพิมพ์หนังสือหรือสิ่งพิมพ์อื่นที่มีลักษณะเดียวกันด้วยเครื่องจักร๖.๑๓.๒ การผลิต การซ่อมเครื่องอิเล็กทรอนิกส์เครื่องไฟฟ้า อุปกรณ์อิเล็กทรอนิกส์ อุปกรณ์ไฟฟ้า๖.๑๓.๓ การผลิตเทียนเทียนไขหรือวัตถุที่คล้ายคลึง๖.๑๓.๔ การพิมพ์แบบ พิมพ์เขียว หรือการถ่ายเอกสาร๖.๑๓.๕ การสะสมวัตถุหรือสิ่งของที่ชำรุดใช้แล้วหรือเหลือใช้๖.๑๓.๖ การประกอบกิจการโกดังสินค้า๖.๑๓.๗ การล้างขวดภาชนะหรือบรรจุภัณฑ์ที่ใช้แล้ว๖.๑๓.๘ การพิมพ์สีลงบนวัตถุที่มิใช่สิ่งทอ๖.๑๓.๙ การก่อสร้าง๖.๑๓.๑๐ กิจการท่าเทียบเรือประมง สะพานปลาหรือแพปลาข้อ ๗สถานประกอบกิจการที่ต้องมีการควบคุมตามเทศบัญญัตินี้ที่ตั้งอยู่ในเขตกฎหมายว่าด้วยการผังเมืองหรือกฎหมายว่าด้วยการควบคุมอาคารมีผลบังคับใช้หรือสถานประกอบกิจการใดที่เข้าข่ายเป็นโรงงานหรือมีการประกอบกิจการเกี่ยวกับวัตถุอันตรายจะต้องปฏิบัติตามกฎหมายว่าด้วยการนั้นและกฎหมายอื่นที่เกี่ยวข้องด้วย แล้วแต่กรณีหมวด๒สถานที่ตั้งลักษณะอาคาร และสุขาภิบาล ข้อ ๘สถานประกอบกิจการต้องตั้งอยู่ห่างจากชุมชนวัด ศาสนสถาน โบราณสถานโรงเรียน สถาบันการศึกษา โรงพยาบาล หรือสถานที่อื่น ๆตามกฎหมายว่าด้วยโรงงานและกฎหมายอื่นที่เกี่ยวข้องเพื่อป้องกันอันตรายต่อสุขภาพอนามัยหรือการก่อเหตุรำคาญของประชาชนข้อ ๙สถานประกอบกิจการที่มีอาคารต้องปฏิบัติตามหลักเกณฑ์ดังต่อไปนี้(๑) ต้องเป็นอาคารที่มีความมั่นคง แข็งแรงเหมาะสมที่จะประกอบกิจการที่ขออนุญาตได้ตามกฎหมายว่าด้วยการควบคุมอาคารและกฎหมายอื่นที่เกี่ยวข้องบันไดหนีไฟหรือทางออกฉุกเฉินมีลักษณะเป็นไปตามกฎหมายว่าด้วยการควบคุมอาคารและกฎหมายอื่นที่เกี่ยวข้องทั้งนี้ ต้องไม่มีสิ่งกีดขวางมีแสงสว่างเพียงพอ และมีป้ายหรือเครื่องหมายแสดงชัดเจน โดยทางออกฉุกเฉินต้องมีไฟส่องสว่างฉุกเฉินเมื่อระบบไฟฟ้าปกติขัดข้อง(๒)ต้องจัดให้มีระบบการจัดแสงสว่างและการระบายอากาศให้เป็นไปตามกฎหมายว่าด้วยการควบคุมอาคารและกฎหมายอื่นที่เกี่ยวข้อง(๓)ต้องมีห้องน้ำและห้องส้วมตามแบบและจำนวนที่กำหนดในกฎหมายว่าด้วยการควบคุมอาคารและกฎหมายอื่นที่เกี่ยวข้องและมีการดูแลรักษาความสะอาดให้อยู่ในสภาพที่ถูกสุขลักษณะเป็นประจำทุกวันข้อ ๑๐สถานประกอบกิจการที่คนงานอาจเปรอะเปื้อนจากสารเคมีวัตถุอันตรายหรือสิ่งอื่นใดอันอาจเป็นอันตรายต่อสุขภาพต้องจัดให้มีที่อาบน้ำฉุกเฉินที่ล้างตาฉุกเฉิน ตามความจำเป็นและเหมาะสมกับคุณสมบัติของวัตถุอันตรายและขนาดของการประกอบกิจการตามที่กำหนดไว้ในกฎหมายว่าด้วยวัตถุอันตรายและกฎหมายอื่นที่เกี่ยวข้องข้อ ๑๑สถานประกอบกิจการต้องมีการเก็บรวบรวม หรือกำจัดมูลฝอยที่ถูกสุขลักษณะ ดังนี้(๑) มีภาชนะบรรจุหรือภาชนะรองรับที่เหมาะสมและเพียงพอกับปริมาณและประเภทมูลฝอยรวมทั้งมีการทำความสะอาดภาชนะบรรจุหรือภาชนะรองรับและบริเวณที่เก็บภาชนะนั้นอยู่เสมอ(๒) ในกรณีที่มีการกำจัดเองต้องได้รับความเห็นชอบจากเจ้าพนักงานท้องถิ่นและต้องดำเนินการให้ถูกต้องตามเทศบัญญัติว่าด้วยการจัดการสิ่งปฏิกูลหรือมูลฝอย(๓)กรณีที่มีมูลฝอยที่ปนเปื้อนสารพิษหรือวัตถุอันตรายหรือสิ่งอื่นใดที่อาจเป็นอันตรายต่อสุขภาพหรือมีผลกระทบต่อสิ่งแวดล้อมจะต้องดำเนินการตามกฎหมายที่เกี่ยวข้องข้อ ๑๒สถานประกอบกิจการต้องมีการป้องกันและกำจัดแมลงและสัตว์ที่เป็นพาหะของโรคติดต่อให้ถูกต้องตามหลักวิชาการสุขาภิบาลสิ่งแวดล้อมข้อ ๑๓สถานประกอบกิจการที่มีโรงอาหารหรือห้องครัวที่จัดไว้สำหรับการประกอบอาหารการปรุงอาหาร การสะสมอาหารสำหรับคนงานต้องมีการดำเนินการให้ถูกต้องตามเทศบัญญัติว่าด้วยสถานจำหน่ายอาหารหรือสถานที่สะสมอาหารข้อ ๑๔สถานประกอบกิจการต้องจัดวางสิ่งของให้เป็นระเบียบเรียบร้อย ปลอดภัยเป็นสัดส่วน และต้องรักษาความสะอาดอยู่เสมอหมวด๓การอาชีวอนามัยและความปลอดภัย ข้อ ๑๕สถานประกอบกิจการต้องมีมาตรการความปลอดภัยในการทำงานและปฏิบัติให้เป็นไปตามกฎหมายว่าด้วยการคุ้มครองแรงงานและกฎหมายอื่นที่เกี่ยวข้องข้อ ๑๖สถานประกอบกิจการต้องจัดให้มีการป้องกันเพื่อความปลอดภัยดังนี้(๑)มีระบบสัญญาณเตือนเพลิงไหม้และเครื่องดับเพลิงตามกฎหมายว่าด้วยการควบคุมอาคารและกฎหมายที่เกี่ยวข้อง ทั้งนี้จะต้องมีการบันทึกการบำรุงรักษาเครื่องดับเพลิงอย่างน้อยหกเดือนต่อครั้งและมีการฝึกอบรมการดับเพลิงเบื้องต้นจากหน่วยงานที่ทางราชการกำหนดหรือยอมรับให้แก่คนงานไม่น้อยกว่าร้อยละสี่สิบของจำนวนคนงานในสถานประกอบกิจการนั้น(๒) กรณีที่มีวัตถุอันตรายต้องมีสถานที่ที่ปลอดภัยสำหรับเก็บรักษาวัตถุอันตรายหรือสิ่งของที่อาจก่อให้เกิดอันตรายหรืออัคคีภัยได้ง่ายไว้โดยเฉพาะตามกฎหมายว่าด้วยวัตถุอันตรายและกฎหมายอื่นที่เกี่ยวข้องหมวด๔การควบคุมของเสียมลพิษหรือสิ่งใด ๆที่เกิดจากการประกอบกิจการของสถานประกอบกิจการ ข้อ ๑๗สถานประกอบกิจการใดที่การประกอบกิจการอาจก่อให้เกิดมลพิษทางเสียงหรือความสั่นสะเทือนมลพิษทางอากาศ มลพิษทางน้ำ ของเสียอันตราย หรือมีการใช้สารเคมีหรือวัตถุอันตรายจะต้องดำเนินการควบคุมและป้องกันมิให้เกิดผลกระทบจนเป็นเหตุรำคาญหรือเป็นอันตรายต่อสุขภาพของคนงานและผู้อยู่อาศัยบริเวณใกล้เคียงสถานประกอบกิจการตามวรรคหนึ่งต้องจัดให้มีการตรวจสุขภาพแก่ผู้ปฏิบัติงานอย่างน้อยปีละ ๑ ครั้งเพื่อควบคุมและป้องกันสุขภาพและอนามัยของผู้ปฏิบัติงานหมวด๕ใบอนุญาต ข้อ ๑๘ในการออกใบอนุญาตเจ้าพนักงานท้องถิ่นอาจกำหนดเงื่อนไขโดยเฉพาะให้ผู้รับใบอนุญาตปฏิบัติเพื่อป้องกันอันตรายต่อสุขภาพของสาธารณชนเพิ่มเติมจากที่กำหนดไว้โดยทั่วไปในเทศบัญญัตินี้ก็ได้ใบอนุญาตให้ใช้ได้สำหรับกิจการประเภทเดียวและสำหรับสถานที่แห่งเดียวข้อ ๑๙ผู้ใดประสงค์จะประกอบกิจการตามที่ต้องมีการควบคุมตามข้อ ๖ ในลักษณะที่เป็นการค้า จะต้องยื่นคำขอรับใบอนุญาตตามแบบ อภ.๑พร้อมกับเอกสารและหลักฐาน ดังต่อไปนี้(๑)สำเนาบัตรประจำตัวประชาชน/ข้าราชการ/พนักงานรัฐวิสาหกิจของผู้ขอรับใบอนุญาต(๒) สำเนาทะเบียนบ้านของผู้รับใบอนุญาต(๓)สำเนาใบอนุญาตตามกฎหมายว่าด้วยการควบคุมอาคารของสถานประกอบการ (ถ้ามี)(๔) สำเนาใบอนุญาตตามกฎหมายว่าด้วยโรงงานของสถานประกอบการ(ถ้ามี)(๕) อื่น ๆ ตามที่เทศบาลตำบลเกล็ดแก้วประกาศกำหนดข้อ ๒๐ผู้ขอรับใบอนุญาตซึ่งต้องควบคุมตามเทศบัญญัตินี้ต้องปฏิบัติรวมทั้งจัดสถานที่สำหรับประกอบกิจการนั้น ให้เป็นไปตามหลักเกณฑ์และเงื่อนไขอันเกี่ยวด้วยสุขลักษณะซึ่งเจ้าพนักงานท้องถิ่นได้กำหนดไว้ตามควรแก่กรณีดังต่อไปนี้(๑) การใช้ประโยชน์ของที่ดินและการประกอบกิจการต้องไม่ขัดต่อกฎหมายว่าด้วยการควบคุมอาคาร(๒) ถ้าจะเปลี่ยนแปลง แก้ไขหรือเพิ่มเติมสถานที่ต้องได้รับอนุญาตจากเจ้าพนักงานท้องถิ่น(๓) ต้องประกอบกิจการภายในเขตสถานที่และตามกำหนดวันเวลาที่ได้รับอนุญาต(๔)สถานที่นั้นต้องตั้งอยู่ในทำเลซึ่งจะมีรางระบายน้ำรับน้ำโสโครกได้อย่างเหมาะสมตามคำแนะนำของเจ้าพนักงานสาธารณสุข(๕)ต้องจัดทำรางระบายนํ้าไปสู่รางระบายน้ำสาธารณะหรือบ่อซึ่งรับน้ำโสโครกด้วยวัตถุถาวรเรียบไม่ซึม ไม่รั่ว ระบายน้ำได้สะดวก(๖) การระบายน้ำและรางระบายน้ำต้องไม่มีลักษณะเป็นที่เดือดร้อนแก่ผู้ใช้น้ำในทางน้ำสาธารณะหรือผู้อยู่อาศัยใกล้เคียง(๗) จัดให้มีระบบบำบัดน้ำเสียตามคำแนะนำของเจ้าพนักงานสาธารณสุข(๘)เมื่อเจ้าพนักงานท้องถิ่นหรือเจ้าพนักงานสาธารณสุขเห็นว่าสถานที่ใดสมควรจะต้องทำพื้นด้วยวัตถุถาวร เพื่อป้องกันมิให้น้ำซึมรั่วไหลหรือขังอยู่ได้หรือเห็นว่าควรมีบ่อพักน้ำโสโครกหรือบ่อบำบัดน้ำเสียให้ถูกต้องตามหลักสุขาภิบาลหรือต้องมีเครื่องระบายน้ำเครื่องป้องกันควัน มูลเถ้า กลิ่นไอ ความสั่นสะเทือน ฝุ่นละออง เขม่า หรือสิ่งอื่นใดอันอาจเป็นเหตุรำคาญแก่ผู้อื่นข้อกำหนดดังกล่าวผู้ขอรับใบอนุญาตต้องปฏิบัติให้เป็นไปตามคำแนะนำของเจ้าพนักงานสาธารณสุข(๙) ต้องให้มีแสงสว่างและการระบายอากาศเพียงพอและต้องจัดสถานที่มิให้เป็นที่อยู่อาศัยของสัตว์และพาหะนำโรค(๑๐) ต้องจัดให้มีน้ำสะอาดเพียงพอแก่การประกอบกิจการนั้นๆ(๑๑) ต้องมีที่รองรับมูลฝอยและสิ่งปฏิกูลอันได้สุขลักษณะจำนวนเพียงพอ(๑๒)ต้องมีการดูแลรักษาความสะอาดที่รองรับขยะมูลฝอยและสิ่งปฏิกูลไม่ให้เป็นที่เพาะพันธุ์แมลงและสัตว์พาหะนำโรคได้และต้องมีการกำจัดมูลฝอยและสิ่งปฏิกูลให้ถูกต้องด้วยสุขลักษณะ(๑๓)ต้องรักษาเครื่องมือเครื่องใช้ในการประกอบกิจการทุกอย่างให้สะอาดอยู่เสมอถ้าเศษวัสดุหรือวัตถุแห่งกิจการนั้นจัดใช้เป็นอาหารต้องป้องกันวัตถุนั้นให้พ้นจากฝุ่นละออง และสัตว์พาหะนำโรค(๑๔) ต้องจัดให้มีส้วมที่ได้สุขลักษณะจำนวนเพียงพอกับจำนวนคนที่ทำการอยู่ในสถานที่นั้น และต้องตั้งอยู่ในทำเลที่เหมาะสมรวมทั้งการกำจัดสิ่งปฏิกูลด้วยวิธีที่ถูกต้องตามหลักสุขาภิบาลตามคำแนะนำของเจ้าพนักงานสาธารณสุข(๑๕) สถานที่เลี้ยงสัตว์ต้องมีที่ขังและที่ปล่อยสัตว์กว้างขวางเพียงพอ และจัดสถานที่ให้อยู่ในสภาพที่ไม่ก่อให้เกิดอันตรายแก่ประชาชนและไม่ก่อให้เกิดอันตรายหรือความทุกข์ทรมานแก่สัตว์และให้มีการเก็บรวบรวมและกำจัดมูลสัตว์ เศษอาหาร หรือซากสัตว์ให้ได้สุขลักษณะ(๑๖) สถานที่เกี่ยวกับการตากหรือผึ่งสินค้าต้องมีที่สำหรับตากหรือผึ่งสินค้าตามที่เจ้าพนักงานท้องถิ่นและเจ้าพนักงานสาธารณสุขเห็นชอบ(๑๗) ต้องยอมให้เจ้าพนักงานท้องถิ่นหรือเจ้าพนักงานสาธารณสุขหรือผู้ที่ได้รับแต่งตั้งจากเจ้าพนักงานท้องถิ่นเข้าตรวจสถานที่เครื่องมือ เครื่องใช้ตลอดจนวิธีประกอบกิจการที่เป็นอันตรายต่อสุขภาพนั้นได้ในเวลาอันสมควรเมื่อได้รับแจ้งความประสงค์ให้ทราบแล้ว(๑๘)จัดให้มีมาตรการเพื่อความปลอดภัยในสถานที่หรืออาคารที่ใช้ในการผลิต(๑๙) ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งเจ้าพนักงานท้องถิ่น รวมทั้งระเบียบข้อบังคับและประกาศของเทศบาลตำบลเกล็ดแก้วข้อ ๒๑ผู้ได้รับการอนุญาตต้องมารับใบอนุญาตภายในสิบห้าวันนับแต่วันที่ได้รับหนังสือแจ้งการอนุญาตจากเจ้าพนักงานท้องถิ่นหากไม่มารับภายในกำหนดเวลาดังกล่าว โดยไม่มีเหตุอันสมควรให้ถือว่า สละสิทธิ์ข้อ ๒๒เมื่อได้รับคำขอรับใบอนุญาตหรือคำขอต่ออายุใบอนุญาตให้เจ้าพนักงานท้องถิ่นตรวจความถูกต้องและความสมบูรณ์ของคำขออนุญาตแล้วเห็นว่าผู้ขอรับใบอนุญาตได้ปฏิบัติการถูกต้องตามหลักเกณฑ์ วิธีการและเงื่อนไขที่กำหนดไว้ครบถ้วนตามความในข้อ ๒๐และการอนุญาตนั้นไม่เป็นเหตุกระทบกระเทือนต่อสุขภาพอนามัยของประชาชนก็ให้ออกใบอนุญาตให้ตามแบบ อภ. ๒ ภายในสามสิบวัน นับแต่วันที่ได้รับคำขอเว้นแต่ได้รับอนุญาตจากเจ้าพนักงานท้องถิ่นถ้าปรากฏว่าคำขอดังกล่าวไม่ถูกต้องหรือไม่สมบูรณ์ตามหลักเกณฑ์ วิธีการหรือเงื่อนไขที่กำหนดไว้ในเทศบัญญัตินี้ให้เจ้าพนักงานท้องถิ่นรวบรวมความไม่ถูกต้องหรือความไม่สมบูรณ์นั้นทั้งหมดและแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่จะต้องส่งคืนคำขอแก่ผู้ขออนุญาตก็ให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายในสิบห้าวันนับแต่วันได้รับคำขอเจ้าพนักงานท้องถิ่นต้องออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสามสิบวัน นับแต่วันได้รับคำขอซึ่งมีรายละเอียดถูกต้อง หรือครบถ้วนตามที่กำหนดในเทศบัญญัตินี้ในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดเวลาตามวรรคสองให้ขยายเวลาออกไปได้อีกไม่เกินสองครั้ง ครั้งละไม่เกินสิบห้าวันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคสองหรือตามที่ได้ขยายเวลาไว้แล้วนั้นแล้วแต่กรณีข้อ ๒๓ใบอนุญาตให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของเทศบาลตำบลเกล็ดแก้วเท่านั้นการขอต่ออายุใบอนุญาต จะต้องยื่นคำขอก่อนใบอนุญาตสิ้นอายุตามแบบอภ. ๓ เมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการขอต่ออายุใบอนุญาตและการอนุญาตให้ต่ออายุใบอนุญาตให้เป็นไปตามหลักเกณฑ์ วิธีการและเงื่อนไขที่กำหนดไว้ตามข้อ ๑๙ และข้อ ๒๐ ด้วยข้อ ๒๔ผู้ได้รับใบอนุญาตต้องเสียค่าธรรมเนียมการออกใบอนุญาตตามอัตราที่กำหนดไว้ท้ายเทศบัญญัตินี้ในวันที่มารับใบอนุญาตสำหรับกรณีที่เป็นการขอรับใบอนุญาตครั้งแรกหรือก่อนใบอนุญาตสิ้นอายุสำหรับกรณีที่เป็นการขอต่ออายุใบอนุญาตตลอดเวลาที่ยังดำเนินกิจการนั้น ถ้ามิได้เสียค่าธรรมเนียมภายในเวลาที่กำหนดให้ชำระค่าปรับเพิ่มขึ้นอีกร้อยละยี่สิบของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตจะได้บอกเลิกการดำเนินกิจการนั้นก่อนถึงกำหนดการเสียค่าธรรมเนียมครั้งต่อไปในกรณีที่ผู้มีหน้าที่ต้องเสียค่าธรรมเนียมตามวรรคหนึ่งค้างชำระค่าธรรมเนียมติดต่อกันเกินกว่าสองครั้งให้เจ้าพนักงานท้องถิ่นมีอำนาจสั่งให้ผู้นั้นหยุดการดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ ๒๕บรรดาค่าธรรมเนียมและค่าปรับตามเทศบัญญัตินี้ให้เป็นรายได้ของเทศบาลตำบลเกล็ดแก้วข้อ ๒๖ผู้ได้รับใบอนุญาตต้องแสดงใบอนุญาตไว้โดยเปิดเผยและเห็นได้ง่ายณ สถานที่ประกอบกิจการตลอดเวลาที่ประกอบกิจการข้อ ๒๗ในกรณีที่ใบอนุญาตสูญหาย ถูกทำลายหรือชำรุดในสาระที่สำคัญให้ผู้ได้รับใบอนุญาตยื่นคำขอรับใบแทนใบอนุญาตภายในสิบห้าวันนับแต่วันที่ได้ทราบถึงการสูญหาย ถูกทำลาย หรือชำรุด ตามแบบ อภ.๔การขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์ วิธีการและเงื่อนไข ดังต่อไปนี้(๑) ในกรณีใบอนุญาตสูญหายให้ผู้ยื่นคำขอรับใบแทนใบอนุญาตนำสำเนาบันทึกการแจ้งความต่อพนักงานเจ้าหน้าที่แห่งท้องที่ที่ใบอนุญาตสูญหายมาแสดงต่อเจ้าพนักงานท้องถิ่นประกอบด้วย(๒) ในกรณีใบอนุญาตถูกทำลายหรือชำรุดในสาระที่สำคัญ ให้ผู้ยื่นคำขอรับใบแทนใบอนุญาตนำใบอนุญาตเดิมเท่าที่เหลืออยู่มาแสดงต่อเจ้าพนักงานท้องถิ่นประกอบด้วยข้อ ๒๘เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอบอกเลิกดำเนินกิจการต่อเจ้าพนักงานท้องถิ่น ตามแบบ อภ.๔ข้อ ๒๙หากผู้รับใบอนุญาตประสงค์จะแก้ไขรายการในใบอนุญาตให้ยื่นคำขอต่อเจ้าพนักงานท้องถิ่นตามแบบ อภ. ๔ข้อ ๓๐ในกรณีที่ปรากฏว่าผู้รับใบอนุญาตไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุขพ.ศ. ๒๕๓๕ กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือเทศบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามเทศบัญญัตินี้เจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๓๑เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒) ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตตามเทศบัญญัตินี้และการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๓๒คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้รับใบอนุญาตทราบ ในกรณีที่ไม่พบผู้รับใบอนุญาตหรือผู้รับใบอนุญาตไม่ยอมรับคำสั่งดังกล่าวให้ส่งคำสั่งโดยทางไปรษณีย์ตอบรับหรือให้ปิดคำสั่งนั้นไว้ในที่เปิดเผยเห็นได้ง่าย ณภูมิลำเนาหรือสำนักทำการงานของผู้รับใบอนุญาตและให้ถือว่าผู้รับใบอนุญาตนั้นได้รับทราบคำสั่งแล้วตั้งแต่เวลาที่คำสั่งไปถึงหรือวันปิดคำสั่ง แล้วแต่กรณีข้อ ๓๓ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๓๔เพื่อปฏิบัติการให้เป็นไปตามพระราชบัญญัติการสาธารณสุขพ.ศ. ๒๕๓๕ และเทศบัญญัตินี้ ให้เจ้าพนักงานท้องถิ่นเจ้าพนักงานสาธารณสุขผู้ได้รับแต่งตั้งจากเจ้าพนักงานท้องถิ่นมีอำนาจ ดังต่อไปนี้(๑) มีหนังสือเรียกบุคคลใด ๆมาให้ถ้อยคำหรือแจ้งข้อเท็จจริงหรือทำคำชี้แจงเป็นหนังสือหรือให้ส่งเอกสารหลักฐานใดเพื่อตรวจสอบหรือเพื่อประกอบการพิจารณา(๒) เข้าไปในอาคารหรือสถานที่ใด ๆในเวลาระหว่างพระอาทิตย์ขึ้นและพระอาทิตย์ตกหรือในเวลาทำการเพื่อตรวจสอบหรือควบคุมให้เป็นไปตามเทศบัญญัตินี้ หรือพระราชบัญญัติการสาธารณสุขพ.ศ. ๒๕๓๕ ในการนี้ให้มีอำนาจสอบถามข้อเท็จจริงหรือเรียกหลักฐานที่เกี่ยวข้องจากเจ้าของหรือผู้ครอบครองอาคารหรือสถานที่นั้น(๓)แนะนำให้ผู้ได้รับใบอนุญาตปฏิบัติให้ถูกต้องตามเงื่อนไขในใบอนุญาตหรือตามเทศบัญญัตินี้ หรือตามพระราชบัญญัติการสาธารณสุข พ.ศ. ๒๕๓๕(๔) ยึดหรืออายัดสิ่งของใด ๆที่อาจก่อให้เกิดอันตรายต่อสุขภาพของประชาชนเพื่อประโยชน์ในการดำเนินคดีหรือเพื่อนำไปทำลายในกรณีจำเป็น(๕) เก็บหรือนำสินค้าหรือสิ่งใด ๆที่สงสัยว่าจะไม่ถูกสุขลักษณะ หรือจะก่อให้เกิดเหตุรำคาญจากอาคารหรือสถานที่ใด ๆเป็นปริมาณตามสมควรเพื่อเป็นตัวอย่างในการตรวจสอบตามความจำเป็นได้โดยไม่ต้องใช้ราคาข้อ ๓๕หากผู้ดำเนินกิจการที่เป็นอันตรายต่อสุขภาพต้องมีการควบคุมปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงหรือประกาศที่ออกตามความในพระราชบัญญัติการสาธารณสุข พ.ศ. ๒๕๓๕หรือเทศบัญญัตินี้หรือคำสั่งของเจ้าพนักงานท้องถิ่นที่กำหนดไว้เกี่ยวกับการดำเนินกิจการนั้นให้เจ้าพนักงานท้องถิ่นมีอำนาจสั่งให้ผู้ดำเนินการนั้นแก้ไขหรือปรับปรุงให้ถูกต้องได้และถ้าผู้ดำเนินกิจการไม่แก้ไขหรือถ้าการดำเนินกิจการนั้นจะก่อให้เกิดหรือมีเหตุอันควรสงสัยว่าจะเกิดอันตรายอย่างร้ายแรงต่อสุขภาพของประชาชนเจ้าพนักงานท้องถิ่นจะสั่งให้ผู้นั้นหยุดดำเนินกิจการนั้นไว้ทันทีเป็นการชั่วคราวจนกว่าจะเป็นที่พอใจแก่เจ้าพนักงานท้องถิ่นว่าปราศจากอันตรายแล้วก็ได้คำสั่งของเจ้าพนักงานท้องถิ่นตามวรรคหนึ่งให้กำหนดระยะเวลาที่จะต้องปฏิบัติตามคำสั่งไว้ตามสมควร แต่ต้องไม่น้อยกว่าเจ็ดวันเว้นแต่เป็นกรณีที่มีคำสั่งให้หยุดดำเนินกิจการทันทีข้อ ๓๖ถ้าเจ้าพนักงานสาธารณสุขตรวจพบสาเหตุที่ไม่ถูกต้องหรือมีการกระทำใดๆ ที่ฝ่าฝืนพระราชบัญญัติการสาธารณสุข พ.ศ. ๒๕๓๕หรือเทศบัญญัตินี้ในอันที่จะมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนหรือจะเป็นอันตรายอย่างร้ายแรงต่อสุขภาพของประชาชนเป็นส่วนรวมซึ่งสมควรจะดำเนินการแก้ไขโดยเร่งด่วนให้เจ้าพนักงานสาธารณสุขที่มีอำนาจออกคำสั่งให้ผู้กระทำการไม่ถูกต้องฝ่าฝืนดังกล่าวแก้ไขหรือระงับเหตุนั้นหรือดำเนินการใด ๆ เพื่อแก้ไขหรือระงับเหตุนั้นได้ตามสมควรแล้วให้แจ้งเจ้าพนักงานท้องถิ่นทราบข้อ ๓๗ให้ใช้แบบพิมพ์ต่าง ๆตามที่กำหนดไว้ท้ายเทศบัญญัตินี้ ดังต่อไปนี้(๑) คำขอรับใบอนุญาตประกอบกิจการที่เป็นอันตรายต่อสุขภาพให้ใช้แบบ อภ. ๑(๒) ใบอนุญาตประกอบกิจการที่เป็นอันตรายต่อสุขภาพให้ใช้แบบ อภ. ๒(๓) คำขอต่ออายุใบอนุญาตประกอบกิจการที่เป็นอันตรายต่อสุขภาพให้ใช้แบบ อภ. ๓(๔) คำขออนุญาตต่าง ๆ ให้ใช้แบบ อภ. ๔ข้อ ๓๘ในกรณีที่เจ้าพนักงานท้องถิ่นมีคำสั่งตามข้อ๒๔ วรรคสอง ตามข้อ ๓๕ หรือมีคำสั่งในเรื่องการไม่ออกใบอนุญาตตามข้อ ๓๕หรือไม่อนุญาตให้ต่ออายุใบอนุญาต ตามข้อ ๒๒ หรือเพิกถอนใบอนุญาตตามข้อ ๓๑หรือในกรณีที่เจ้าพนักงานสาธารณสุขที่มีคำสั่ง ตามข้อ ๓๖ ถ้าผู้ที่ได้รับคำสั่งไม่พอใจคำสั่งดังกล่าวผู้นั้นมีสิทธิอุทธรณ์ต่อรัฐมนตรีว่าการกระทรวงสาธารณสุขภายในสามสิบวันนับแต่วันรับทราบคำสั่งการอุทธรณ์ตามวรรคหนึ่งไม่เป็นเหตุทุเลาการบังคับตามคำสั่ง เว้นแต่รัฐมนตรีว่าการกระทรวงสาธารณสุขจะเห็นสมควรให้มีการทุเลาการบังคับตามคำสั่งนั้นไว้ชั่วคราวข้อ ๓๙ผู้ใดฝ่าฝืนเทศบัญญัตินี้ในข้อ ๑๘มีความผิดตามมาตรา ๗๑ แห่งพระราชบัญญัติการสาธารณสุข พ.ศ. ๒๕๓๕ข้อ ๔๐ผู้ใดฝืนเทศบัญญัตินี้ในข้อ ๒๐มีความผิดตามมาตรา ๗๓ วรรคหนึ่งและมาตรา ๗๖ แห่งพระราชบัญญัติการสาธารณสุขพ.ศ.๒๕๓๕ข้อ ๔๑ผู้ใดฝืนเทศบัญญัตินี้ในข้อ ๒๖หรือข้อ ๒๗ มีความผิดตามมาตรา ๘๓ แห่งพระราชบัญญัติการสาธารณสุข พ.ศ.๒๕๓๕ข้อ ๔๒ผู้รับใบอนุญาตผู้ใดดำเนินกิจการในระหว่างถูกสั่งพักใช้ใบอนุญาตตามข้อ ๓๐ มีความผิด ตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕ข้อ ๔๓ผู้ได้รับใบอนุญาตประกอบกิจการที่อาจเป็นอันตรายต่อสุขภาพก่อนวันใช้เทศบัญญัตินี้ให้ผู้ประกอบการนั้นประกอบการต่อไปได้เสมือนเป็นผู้ได้รับใบอนุญาตตามเทศบัญญัตินี้แล้วแต่เมื่อใบอนุญาตดังกล่าวสิ้นอายุแล้ว ผู้นั้นยังคงประสงค์จะดำเนินกิจการต่อไปผู้นั้นจะต้องมาดำเนินการขอรับใบอนุญาตตามเทศบัญญัตินี้ก่อนใบอนุญาตสิ้นอายุผู้ซึ่งประกอบกิจการที่เป็นอันตรายต่อสุขภาพต้องมีการควบคุมตามเทศบัญญัตินี้ให้ยังคงประกอบกิจการต่อไปแต่ต้องมายื่นคำขอรับใบอนุญาตตามเทศบัญญัตินี้ต่อเจ้าพนักงานท้องถิ่นภายในกำหนดเวลาเก้าสิบวันนับแต่วันที่เทศบัญญัตินี้บังคับใช้เมื่อได้ยื่นคำขอแล้วให้ยังคงประกอบกิจการต่อไปจนกว่าเจ้าพนักงานท้องถิ่นจะมีคำสั่งไม่ออกใบอนุญาตให้ประกอบกิจการตามเทศบัญญัตินี้ข้อ ๔๔ให้นายกเทศมนตรีตำบลเกล็ดแก้วเป็นผู้รักษาการให้เป็นไปตามเทศบัญญัตินี้และให้มีอำนาจออกระเบียบประกาศหรือคำสั่งเพื่อปฏิบัติการให้เป็นไปตามเทศบัญญัตินี้ประกาศณ วันที่ ๑๓ สิงหาคม พ.ศ. ๒๕๕๒เกษมโห้สุวรรณนายกเทศมนตรีตำบลเกล็ดแก้ว[เอกสารแนบท้าย]๑. บัญชีอัตราค่าธรรมเนียมต่อท้ายเทศบัญญัติเทศบาลตำบลเกล็ดแก้ว เรื่อง การควบคุมกิจการที่เป็นอันตรายต่อสุขภาพพ.ศ. ๒๕๕๒๒. คำขอรับใบอนุญาตประกอบกิจการที่เป็นอันตรายต่อสุขภาพ(แบบ อภ.๑)๓. ใบอนุญาตประกอบกิจการที่เป็นอันตรายต่อสุขภาพ(แบบ อภ.๒)๔. คำขอต่ออายุใบอนุญาตประกอบกิจการที่เป็นอันตรายต่อสุขภาพ(แบบ อภ.๓)๕. คำขออนุญาตการต่างๆ เกี่ยวกับการประกอบกิจการที่เป็นอันตรายต่อสุขภาพ (แบบ อภ.๔)๖. แบบพิมพ์ต่อท้ายเทศบัญญัติเทศบาลตำบลเกล็ดแก้วเรื่อง การควบคุมกิจการที่เป็นอันตรายต่อสุขภาพ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๒๔กุมภาพันธ์ ๒๕๕๓นันท์นภัสร์/ตรวจ๒๔กุมภาพันธ์ ๒๕๕๓[๑]ราชกิจจานุเบกษา เล่ม ๑๒๗/ตอนที่ ๒๙ ง/หน้า ๑๒๒/๑๘ กุมภาพันธ์ ๒๕๕๓